Na temelju članka 30. Zakona o izmjenama i dopunama Zakona o porezu na dohodak („Narodne novine“, broj 106/18), članka 2. Pravilnika o paušalnom oporezivanju djelatnosti iznajmljivanja i organiziranja smještaja u turizmu („Narodne novine“, broj 1/19) i članka 28. stavka 1. točke 30. Statuta Grada Vodica („Službeni glasnik Grada Vodica“, broj 02/18 i 03/18), Gradsko vijeće Grada Vodica na \_\_\_\_\_ sjednici od \_\_\_\_\_\_\_\_\_\_\_\_\_ godine, donosi

**ODLUKU**

**o visini paušalnog poreza**

 **za djelatnosti iznajmljivanja i smještaja u turizmu**

Članak 1.

 Ovom Odlukom određuje se visina paušalnog poreza po krevetu odnosno po smještajnoj jedinici u kampu i/ili kamp-odmorištu i po smještajnoj jedinici u objektu za robinzonski smještaj na području Grada Vodica, a koji iznosi:

1. visina paušalnog poreza po krevetu:
2. za naselje Vodice i Srima - 300,00 kuna po krevetu
3. za otok Prvić – 200,00 kuna po krevetu
4. za naselja Gaćeleze, Grabovci, Čista Mala i Čista Velika – 150,00 kuna po krevetu
5. visina paušalnog poreza po smještajnoj jedinici u kampu i/ili kamp-odmorištu na području Grada Vodica – 350,00 kuna po smještajnoj jedinici u kampu
6. visina paušalnog poreza po smještajnoj jedinici u objektu za robinzonski smještaj na području Grada Vodica – 150 kuna po smještajnoj jedinici.

Članak 2.

 Ova Odluka stupa na snagu prvog dana od dana objave u „Službenom glasniku Grada Vodica“.

KLASA:

URBROJ:

Vodice,

**GRADSKO VIJEĆE GRADA VODICA**

**PREDSJEDNIK**

**Marin Mikšić, v.r.**

|  |
| --- |
| **OBRAZLOŽENJE****Zakon o porezu na dohodak (NN 106/18)**Članak 30. Zakona o izmjenama i dopunama Zakona o porezu na dohodak1. Predstavnička tijela jedinica lokalne samouprave obvezna su za 2019. godinu donijeti odluke iz članka 17. ovog Zakona kojima će se propisati visina paušalnog poreza po krevetu odnosno po smještajnoj jedinici u kampu do 31. siječnja 2019. godine te iste dostaviti Poreznoj upravi najkasnije do 15. veljače 2019. godine. Donesena odluka se primjenjuje sve do donošenja nove odluke sukladno članku 17. ovoga Zakona.
2. Ako predstavničko tijelo jedinice lokalne samouprave ne donese odluku u propisanom roku, visina paušalnog poreza po krevetu odnosno po smještajnog jedinici u kampu, određuje se u iznosu od 750,00 kuna.

Zakonom o izmjenama i dopunama Zakona o porezu na dohodak koji je Hrvatski sabor usvojio na 10. sjednici od 21. studenog 2018. godine obvezuju se predstavnička tijela jedinice lokalne samouprave da odlukama propišu visinu paušalnog poreza po krevetu odnosno po smještajnog jedinici u kampu.Visina paušalnog poreza po krevetu odnosno po smještajnoj jedinici u kampu na području Grada Vodica, u odnosu na prijašnju **ostala je ista.** |